Anastasiya Juravlyova. Anastasiya Sergeyevna Juravlyova (asli Kirbyateva) (1981-yil 9-oktabrda tug'ilgan) — Oʻzbekiston yengil atletikachisi. Sport faoliyati. Boshlangʻich maktabda ta’limni tennis boʻyicha oʻzlashtiradi. 18-sonli umumta’lim maktabiga oʻtgandan keyin yengil atletika boʻyicha murabbiy Valentina Aleksandrovna Lebedinskaya qoʻlida oʻrgana boshladi. 1998—2003-yillarda Oʻzbekiston davlat jismoniy tarbiya instituti murabbiy-oʻqituvchi fakultetida tahsil oladi. Uch hatlab sakrash va uzunlikka sakrashda xalqaro toifadagi sport ustasi unvoniga ega. 1998-yildan yengil atletika boʻyicha Oʻzbekiston Respublikasi terma jamoasi a’zosi. 2002-yildan buyon Anastasiya Kazakov Valeriy Nikolayevich qoʻl ostida shugʻullanib keladi. 2004-yil mart oyidan boshlab Oʻzbekiston Respublikasi Qurolli Kuchlarining MHSKda shartnoma boʻyicha muddatli harbiy xizmatni oʻtagan. Kichik serjant unvoniga ega. 2004, 2008 va 2012-yillarda uchta Olimpiya oʻyinlari ishtirokchisi sanaladi. 2003, 2005, 2007, 2011-yillarda va yopiq inshootlardagi jahon chempionatlari 2002, 2006-yilgi jahon chempionatlari ishtirokchisi.